L'Ajuntament de Sagunt presenta el programa de la nova iniciativa Alternatura a l'Institut
24 de febrer 2023

![](/media/u5fakgon/c_alternatura.jpg?width=850&height=566.9886363636364)

L'Ajuntament de Sagunt ha presentat este matí el programa d’Alternatura a l'Institut, que té com a objectiu principal fomentar la pràctica de l'activitat física a través del coneixement de la muntanya, el respecte a la mateixa i les formes que hi ha per a desenvolupar-s’hi. També té com a objectiu prioritari el desenvolupament de concepte de pertinença al grup, de respecte, de col·laboració i la inclusió. D'altra banda, la pròpia naturalesa permet al professorat una infinitat de recursos didàctics susceptibles de treballar abans, durant i després de les eixides a la muntanya.

Esta activitat està dirigida a l'alumnat dels centres educatius d'ensenyament secundari, la qual està dividida en dos blocs, Alternatura a l'Institut Educació Física, on es realitzarà una excursió a Xóvar (Barranco de Ajuez, Nevera de Castro i vèrtex de la Nevera, sendera PR-CV 138) i Alternatura a l'Institut Biologia, on es realitzaran visites a Eslida (Centre de visitants del Parc Natural Serra d’Espadà) i a Aín (Barranc de la Caritat i castell d'Aín), on els professors de biologia faran una classe de la matèria _in situ_.

Alternatura és un programa municipal de l'Ajuntament de Sagunt que promou el departament d'Activitat Física, Salut i Esports. Este programa porta més d'una dècada oferint a la ciutadania una programació estable d'activitats en la naturalesa, amb predomini del senderisme. Amb el mateix es donen a conéixer a través de les excursions d'un dia, de cap de setmana i travessia d'una setmana, les muntanyes i la cultura, principalment, de dins i fora de la Comunitat Valenciana.

Esta activitat l'organitza el departament Activitat física Salut i Esports juntament amb el d'Infància i Joventut, i col·laboren el centre de visitants del parc natural Serra d’Espadà, centre d'Educació Especial Sant Cristòfol, IES Jorge Juan i Cefire Sagunt.

El regidor d'Activitat Física, Salut i Esports ha incidit què este programa naix **«amb la vocació de reduir l'alta taxa d'abandó de l'activitat física detectada en l'etapa de l'adolescència i la joventut**». Esta activitat està establida dins d'un marc acadèmic, i aporta al professorat «**una infinitat de recursos didàctics susceptibles de treballar-los abans, durant i després de les eixides de la muntanya**».

D'altra banda, el regidor de Joventut i Infància, Guillermo Sampedro ha indicat que «**es tracta d'una col·laboració nova entre els departaments, ja que dins de l'oci alternatiu, que és una de les tasques que té el departament de Joventut, l'esport és fonamental. Per això, esta col·laboració pretén que l'esport entre en els caps de setmana dels adolescents, i que eixe oci alternatiu sa, públic i de qualitat ho incorpore perquè els adolescents ho naturalitzen**».

A més, Timón ha destacat que «**ens congratulem per la creació d'este nou projecte que ve a cobrir una qüestió que requeria d'atenció i prioritat, per la qual cosa suposa per al desenvolupament en els nostres jóvens i adolescents d'uns hàbits de vida saludables, en un ambient de respecte i d'inclusió, per a això, tornem a demostrar la capacitat de col·laboració i de coordinació dels diferents departaments municipals que responen als desafiaments que es presenten i que afecten de manera transversal a les nostres àrees competencials**».

A més, també han assistit a la presentació els tècnics del departament d'Activitat Física, Salut i Esports, Teresa Ferri i Juan Carlos Tarancón, que han explicat les característiques del programa.

![](/media/jrhasryb/alternatura-l-institutlimpio.jpg?width=601.1579572446557&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-presenta-el-programa-de-la-nova-iniciativa-alternatura-a-l-institut/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-presenta-el-programa-de-la-nova-iniciativa-alternatura-a-l-institut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-presenta-el-programa-de-la-nova-iniciativa-alternatura-a-l-institut/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-presenta-el-programa-de-la-nova-iniciativa-alternatura-a-l-institut/)